คําสั่งกรมบังคับคดีที่ 505/2561เรื่อง การรับ-ส่งเงินอายัดและการแจ้งเหตุขัดข้องในการส่งเงินอายัดทางระบบอิเล็กทรอนิกส์---------------------------- เพื่อให้การติดต่อราชการในการรับ-ส่งเงินอายัดและการแจ้งเหตุขัดข้องในการส่งเงินอายัด เกี่ยวกับการอายัดสิทธิเรียกร้องของลูกจ้าง ในกรณีที่เจ้าพนักงานบังคับคดีมีคําสั่งอายัดสิทธิเรียกร้อง ของลูกหนี้ตามคําพิพากษาที่เป็นลูกจ้าง และส่งคําสั่งอายัดเงินตามสิทธิเรียกร้องดังกล่าวไปยังผู้รับ การอายัดซึ่งเป็นนายจ้างของลูกหนี้ตามประมวลกฎหมายวิธีพิจารณาความแพ่ง มาตรา 316 หากนายจ้างผู้รับ การอายัดมีความประสงค์ใช้วิธีการส่งเงินอายัดของผู้รับการอายัดและการแจ้งเหตุขัดข้องในการส่งเงินอายัด ทางอิเล็กทรอนิกส์ อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ ในการตั้งเรื่องอายัดในระบบงานบังคับคดีแพ่ง ให้ลงข้อมูลเลขที่นิติบุคคลเท่านั้น โดยไม่ต้องใส่ชื่อสาขา ยกเว้นหน่วยงานที่ไม่มีเลขที่นิติบุคคล เช่น สหกรณ์ ให้ใช้เลขประจําตัวผู้เสียภาษี ในสํานวนคดีที่ได้ดําเนินการแล้ว ให้เจ้าพนักงานบังคับคดีจัดให้มีการลงข้อมูลในระบบให้ครบถ้วน ข้อ ๒ การส่งเงินอายัด 2.1 นายจ้างหรือผู้มีอํานาจกระทําการแทนที่มีความประสงค์จะส่งเงินอายัดและ แจ้งเหตุขัดข้องทางระบบอิเล็กทรอนิกส์ต้องดําเนินการลงทะเบียนตามแบบที่กรมบังคับคดีกําหนดต่อ กองบริหารการคลัง กรมบังคับคดี หรือสํานักงานบังคับคดีจังหวัด ด้วยตนเองพร้อมแสดงหลักฐานประจําตัวที่ เกี่ยวข้อง เพื่อรับชื่อผู้ใช้ระบบ (Username) และรหัสผ่าน (Password) สําหรับใช้งานเฉพาะการรับ-ส่งเงินอายัด และการแจ้งเหตุขัดข้องในการส่งเงินอายัดทางอิเล็กทรอนิกส์ และยืนยันหน่วยงานผู้ส่ง 2.2 ให้กองบริหารการคลังเป็นผู้พิจารณาอนุมัติ หากเป็นการลงทะเบียนต่อสํานักงานบังคับคดี จังหวัด ให้สํานักงานบังคับคดีจังหวัดส่งเรื่องให้กองบริหารการคลังพิจารณาอนุมัติ และส่งให้ศูนย์เทคโนโลยี สารสนเทศและการสื่อสารกําหนดชื่อผู้ใช้ระบบ (Username) และรหัสผ่าน (Password) และแจ้งนายจ้างทราบ ทางจดหมายอิเล็กทรอนิกส์ (e-mail) ตามที่ได้ลงทะเบียนไว้ 2.3 นายจ้างสามารถนําข้อมูลลูกจ้างผู้ถูกอายัดจําแนกตามนายจ้าง โดยการสอบถามข้อมูล และดึงข้อมูลคดีลูกจ้าง (Download) ดังกล่าว จากระบบการรับ-ส่งเงินอายัดและการแจ้งเหตุขัดข้องในการส่งเงิน อายัดทางระบบอิเล็กทรอนิกส์ของกรมบังคับคดีที่ได้จัดเตรียมไว้ให้ เพื่อนําไปตรวจสอบสถานะและสิทธิเรียกร้อง ที่มีต่อนายจ้าง ในกรณีที่ข้อมูลในระบบไม่ตรงกัน ให้นายจ้างแจ้งให้เจ้าพนักงานบังคับคดีทราบ ทางจดหมาย อิเล็กทรอนิกส์ (e-mail) 2.4 นายจ้างต้องส่งเงิน สั่งอายัดโดยการโอนผ่านระบบธนาคารหรือการทําเงินสดหรือเช็ค เข้าบัญชีธนาคารกรุงไทย จํากัด (มหาชน) สาขา บางขุนนนท์ ตามที่กรมบังคับคดีกําหนดในนามกรมบังคับคดี เพียงบัญชีเดียวเท่านั้น ก่อนเวลา 11.00 นาฬิกา ของวันที่มีการส่งเงินดังกล่าว กรณีนายจ้างผู้รับอายัดเงินเข้า บัญชีด้วยเช็ค ให้ถือว่ากรมบังคับคดีได้รับเงินเมื่อเรียกเก็บเงินตามเช็คได้แล้ว นายจ้างต้องแจ้งจํานวนเงินรวมพร้อมรายละเอียดการส่งเงินของลูกหนี้ตามคําพิพากษา ที่เป็นลูกจ้างให้กรมบังคับคดีผ่านทางระบบการรับ-ส่งเงินอายัดและการแจ้งเหตุขัดข้องในการส่งเงินอายัด ทางระบบอิเล็กทรอนิกส์ เพื่อจัดเก็บข้อมูลการนําส่งเงินลงระบบฐานข้อมูลเบื้องต้นต่อไป กรณีที่ไม่มีข้อมูลในระบบการรับ-ส่งเงินอายัดและการแจ้งเหตุขัดข้องในการส่งเงินอายัตทางระบบอิเล็กทรอนิกส์ให้นายจ้างจัดส่งเงินโดยวิธีปกติ 2.5 เมื่อการโอนเงินเข้าบัญชีของกรมบังคับคดีสมบูรณ์แล้ว นายจ้างสามารถตรวจสอบ การตอบรับการโอนเงิน และพิมพ์เอกสารการตอบรับการโอนเงินผ่านระบบการรับ-ส่งเงินอายัดและการแจ้ง เหตุขัดข้องในการส่งเงินอายัดทางระบบอิเล็กทรอนิกส์ได้ เว้นแต่กองบริหารการคลังพบว่าข้อมูลไม่ถูกต้อง เช่น เงินขาด/เกินจํานวน ให้กองบริหารการคลังแจ้งข้อขัดข้องให้นายจ้างทราบทางจดหมายอิเล็กทรอนิกส์ (e-mail) โดยยังไม่ตอบรับการรับเงิน 2.6 เมื่อกองบริหารการคลังได้รับเงินอายัดจากนายจ้างแล้วให้โอนเงินให้สํานักงานบังคับคดี ผู้ออกคําสั่งอายัดไม่เกินเวลา 14.00 นาฬิกา ของวันที่มีการส่งเงินดังกล่าว เว้นแต่กรณีนายจ้างผู้รับอายัดเงิน เข้าบัญชีด้วยเช็ค กองบริหารการคลังจะโอนเงินให้สํานักงานบังคับคดีที่เกี่ยวข้องเพื่อเรียกเก็บเงินตามเช็คได้แล้ว เมื่อสํานักงานบังคับคดีผู้ออกคําสั่งอายัดได้รับโอนเงินจากกองบริหารการคลังแล้วให้สํานักงาน บังคับคดีออกใบรับเงินตามระเบียบการเก็บรักษาเงินกรมบังคับคดีเป็นรายคดี เพื่อนําเข้าสํานวน โดยไม่ต้องตอบ รับเงินแก่นายจ้างข้อ ๓ การแจ้งเหตุขัดข้องในการส่งเงินอายัด 3.1 กรณีนายจ้างผู้รับคําสั่งอายัดจากสํานักงานบังคับคดีผู้ออกคําสั่งอายัด และดําเนินการตาม ข้อ 2 แล้วมีเหตุขัดข้องในการส่งเงินตามคําสั่งอายัด นายจ้างสามารถแจ้งเหตุขัดข้องดังกล่าวให้แก่สํานักงาน บังคับคดีผู้ออกคําสั่งผ่านระบบการรับ-ส่งเงินอายัดและการแจ้งเหตุขัดข้องในการส่งเงินอายัดทางระบบ อิเล็กทรอนิกส์ของกรมบังคับคดีได้ 3.2 ให้สํานักงานบังคับคดีตรวจสอบข้อมูลการแจ้งเหตุขัดข้องและการส่งเงินอายัดในระบบงาน อินทราเน็ต โปรแกรมแจ้งเหตุอายัด แยกรายสํานักงาน รายคดี ของลูกหนี้ตามคําพิพากษาที่ถูกอายัดดังกล่าว 3.3 เมื่อสํานักงานบังคับคดีผู้ออกคําสั่งอายัด ได้รับข้อมูลการแจ้งเหตุขัดข้องแล้ว ให้สํานักงาน บังคับคดีบันทึกข้อมูลในโปรแกรมแจ้งเหตุอายัด เพื่อลงนัดไปยังระบบงานบังคับคดีแพ่ง และดําเนินการบันทึก ข้อมูลในระบบงานบังคับคดีแพ่งให้ถูกต้อง ครบถ้วน ข้อ ๔ เมื่อสํานักงานบังคับคดีผู้ออกคําสั่งอายัดได้รับแจ้งเหตุขัดข้องตามข้อ 3.3 ให้เจ้าพนักงาน บังคับคดีแจ้งเจ้าหนี้ผู้ขออายัดทราบต่อไป ทั้งนี้ หากเจ้าหนี้ประสงค์ได้รับรายละเอียดข้อขัดข้องการส่งเงิน ของนายจ้างเพิ่มเติม นายจ้างยังคงมีหน้าที่ต้องแถลงรายละเอียดเหตุขัดข้องเพิ่มเติมให้เจ้าพนักงานบังคับคดีทราบ มิฉะนั้นอาจถูกดําเนินการตามประมวลกฎหมายวิธีพิจารณาความแพ่ง มาตรา 321 ได้ ทั้งนี้ ให้ถือปฏิบัติตั้งแต่บัดนี้เป็นต้นไปข้อ - สั่ง ณ วันที่ 2 สิงหาคม พ.ศ. 2561 (ลงชื่อ) รื่นวดี สุวรรณมงคล (นางสาวรื่นวดี สุวรรณมงคล) อธิบดีกรมบังคับคดี